FELADATSOR

- Magyarázd meg, miért vicces az írás címe!

- Keresd ki a földrajzi neveket, figyeld meg írásmódjukat, foglald szabályba!

- Milyen más művet ismersz, amelynek hőse világgá ment? Milyen okokat tudsz felsorolni, amiért valaki elhagyja a hazáját?

- Sorolj fel természeti jelenségeket, amelyeket a hazádban nem láthatsz!

- Keress egy egzotikus helyet a Földön, ahova szívesen elutaznál. Magyarázd el a többieknek, miért oda mennél! Mire lenne szükséged? Tervezd meg az utazást!

- Készítsünk földgömböt! Papírmasét kb. 1 cm rétegvastagságban felhordunk egy lufira, s hagyjuk megszáradni. Egy hosszú „kötőtűvel” átszúrjuk, s így forgástengelyünk is lesz. Erre a földgömbre tetszés szerint rajzolhatunk, festhetünk. Pl. ráfestjük az Egyenlítőt, a leírásban szereplő földrészeket stb.

(Term.ism. 5.: Tájékozódás a térképen)

- Déli félteke. Európában megszoktuk, hogy az északi félteke a térképeken és a földgömbön is fölfelé áll. Úgy gondoljuk, hogy a Földön mi fejjel fölfelé állunk. Játsszunk el a gondolattal, hogy a déli félteke emberei vajon hogyan képzelik el magukat (fejjel lefelé?), miféle térképet használnak (a miénk fordítottját?)

- Déli félteke. Az évszakok a déli féltekén a naptár szerint éppen fordítva vannak, mint nálunk. Ausztráliában nyárra esik a karácsony. Beszélgessünk arról (vagy rajzoljuk le), hogy milyen lehet egy nyári karácsony.